Unha habitación con vistas

Unha habitación con vistasEn galego o termo habitación non é correcto como sinónimo de cuarto ou estancia. Porén, para o caso do filme, o título dado foi o que se indica: Unha habitación con vistas. (en ) é un filme británico de 1985, dirixido por James Ivory e producido por Ismail Merchant, baseado na novela homónima de E. M. Forster (1908). O filme segue fielmente a novela empregando os títulos dos capítulos para distinguir segmentos temáticos. Ambientada en Inglaterra e Italia, conta a historia dunha moza que vive na restritiva e represiva cultura eduardiana e o desenvolvemento do amor por un mozo de espírito libre. Está protagonizada por Helena Bonham Carter e Julian Sands e inclúe a Maggie Smith, Denholm Elliott, Daniel Day-Lewis, Judi Dench e Simon Callow en papeis secundarios.

O filme foi un éxito de crítica e de público. Na 59ª edición dos Óscar foi candidato a oito premios incluíndo o de mellor filme e gañou tres: mellor guión adaptado, mellor dirección artística e mellor deseño de vestiario. Gañou tamén cinco premios BAFTA e un Globo de Ouro. En 1999, o British Film Institute colocou Unha habitación con vistas no posto 73 da súa lista dos cen mellores filmes do século XX.

Foi emitido na TVG o 15 de xullo de 2000.Programación

 Argumento 
Lucy Honeychurch e a súa prima Charlotte Bartlett pasan unhas vacacións en Florencia, onde ela se namora de George. Charlotte impide que o romance prospere. Lucy regresa a Inglaterra, onde se promete a un home chamado Cecil Vyse. A chegada de George á campiña provoca unha catarse nela.

 Elenco 
Helena Bonham Carter como Lucy Honeychurch
Julian Sands como George Emerson
Maggie Smith como Charlotte Bartlett
Denholm Elliott como Mr. Emerson
Daniel Day-Lewis como Cecil Vyse
Simon Callow como o reverendo Mr. Beebe
Rosemary Leach como Mrs Honeychurch, nai de Lucy
Rupert Graves como Freddy Honeychurch, irmán de Lucy
Patrick Godfrey como o reverendo Mr. Eager
Judi Dench como Eleanor Lavish, novelista
Fabia Drake como Miss Catharine Alan
Joan Henley como Miss Teresa Alan
Amanda Walker como The Cockney Signora
Maria Britneva como Mrs Vyse, nai de Cecil
Mia Fothergill como Minnie Beebe
Peter Cellier como Sir Harry Otway

 Notas 

Categoría:Filmes de 1985
Categoría:Filmes do Reino Unido
Categoría:Filmes en lingua inglesa
Categoría:Filmes dirixidos por James Ivory
Categoría:Filmes sobre o matrimonio
Categoría:Filmes baseados en obras de escritores de Inglaterra
Categoría:Filmes rodados en Londres
Categoría:Filmes rodados en Italia
Categoría:Filmes de 1985 con versión en galego